FÆLLESERKLÆRING VEDTAGET PÅ DET 62. MØDE I DET BLANDEDE EØS-UDVALG DEN 26. MARTS 1999

(1999/C 185/06)

Fælleserklæring vedrørende EØS-aftalen - Bilag II, kapitel XIV - vedrørende revisionsklausulen på gødningsområdet

Punkt 1: Rådets direktiv 76/116/EØF af 18. december 1975 om indbyrdes tilnærmelse af medlemsstaternes lovgivning om gødning (EFT L 24 af 30.1.1976, s. 21)

Med denne tilpasning af direktivet får EFTA-staterne mulighed for at begrænse adgangen til deres markeder ud fra kravene i deres lovgivning, som eksisterede på tidspunktet for ikrafttrædelsen af EØS-aftalen vedrørende cadmium i gødning. De kontraherende parter gennemgik i fællesskab situationen i 1998.

På baggrund af denne revision blev de kontraherende parter enige om at forlænge situationen, som den var i 1998. En ny fælles revision skal finde sted i 2001.

Fælleserklæring vedrørende EØS-aftalen - Bilag II, kapitel XV - vedrørende revisionsklausulen på området for farlige stoffer

Punkt 1: Rådets direktiv 67/548/EØF af 27. juni 1967 om tilnærmelse af lovgivning om klassificering, emballering og etikettering af farlige stoffer (EFT 196 af 16.8.1967, s. 1)

Punkt 10: Rådets direktiv 88/379/EØF af 7. juni 1988 om indbyrdes tilnærmelse af medlemsstaternes love og administrative bestemmelser om klassificering, emballering og etikettering af farlige præparater (EFT L 187 af 16.7.1988, s. 4)

Med tilpasningerne af de to retsakter i EØS-aftalen får en EFTA-stat mulighed for at beslutte, som led i den revision, der fandt sted i 1998, at den bliver nødt til at fravige Fællesskabets retsakter vedrørende klassificering og etikettering. Hvis det er tilfældet, vil retsakterne ikke gælde for denne stat.

På baggrund af denne revision, som har fundet sted, besluttede Norge at acceptere Fællesskabets eksisterende regelværk med virkning fra 1. januar 1999, men med fravigelser inden for visse områder. Disse fravigelser er anført i bilaget.

De kontraherende parter tager disse beslutninger ad notam og tilslutter sig, at ovennævnte fællesskabsretsakter kommer til at gælde fuldt ud senest 1. januar 2001. En ny revision af situationen vil finde sted i løbet af 2000. Hvis en EFTA-stat beslutter, at den stadig er nødt til at fravige de specifikke områder, der er anført i dets tillæg, gælder bestemmelserne ikke for denne stat, medmindre Det Blandede EØS-udvalg bliver enigt om en anden løsning.

Hvis Fællesskabets regelværk på dette område bliver yderligere ændret eller på anden måde udbygget inden 1. januar 2001, skal de kontraherende parter gøre alt, hvad der er muligt for at finde passende løsninger og få integreret dette regelværk i EØS-aftalen. De procedurer, der er fastsat i artikel 97-104 i aftalen, finder i så fald anvendelse.

BILAG

Norge

Følgende bestemmelser finder ikke anvendelse på Norge:

1) Med hensyn til Rådets direktiv 67/548/EØF af 27. juni 1967 om tilnærmelse af lovgivning om klassificering, emballering og etikettering af farlige stoffer:

a) artikel 30 sammen med artikel 4 og 5 med hensyn til:

i) kravene om klassificering, etikettering og/eller særlige koncentrationsgrænser for stoffer eller stofgrupper, som er anført i bilag I til direktivet og nævnt i følgende liste. Norge kan kræve, at der anvendes en anden klassificering, etikettering og/eller særlige koncentrationsgrænser for disse stoffer.

>TABELPOSITION>

ii) kriterier for klassificering og etikettering af kræftfremkaldende stoffer, som angivet under punkt 4.2.1 i bilag VI til direktivet. Norge kan anvende andre kriterier for klassificering og bestemmelser om urenheder, tilsætningsstoffer eller enkeltbestanddele under punkt 1.7.2.1 i bilag VI til direktivet med hensyn til stoffer, der er klassificeret som kræftfremkaldende, og andre krav om anvendelse af visse R-sætninger.

b) artikel 30 sammen med artikel 4 og 6 med hensyn til kravene om klassificering, etikettering og/eller særlige koncentrationsgrænser for stoffer eller stofgrupper, som ikke er anført i bilag I til direktivet og nævnt i følgende liste. Norge kan kræve, at der anvendes en anden klassificering, etikettering og/eller særlige koncentrationsgrænser for disse stoffer

>TABELPOSITION>

c) artikel 30 sammen med artikel 23, stk. 2, litra d). Norge kan kræve, at der anvendes en supplerende R-sætning ( "215"), som ikke er opført på listen i bilag III til direktivet

d) artikel 30 sammen med artikel 4 og 6 med hensyn til stoffer, der er etiketteret i overensstemmelse med eksisterende norske regler for OAR-etikettering

e) for stoffer, der er omfattet af litra a) og c) bestemmelserne i artikel 23, stk. 2, i direktivet, ifølge hvilke ordene "EF-etiket" skal anvendes

f) artikel 30 sammen med artikel 27 med hensyn til sikkerhedsdatablade for stoffer, der er omfattet af stk. 1, litra d), og for stoffer i den eksisterende norske liste over tærskelgrænseværdier.

2. Hvad angår Rådets direktiv 88/379/EØF af 7. juni 1988 om indbyrdes tilnærmelse af medlemsstaternes love og administrative bestemmelser om klassificering, emballering og etikettering af farlige præparater:

a) artikel 3, stk. 3, litra b), hvad angår undersøgelse af præparaterne for sensibiliserende virkninger

b) artikel 10 med hensyn til sikkerhedsdatablade for præparater, der indeholder organiske opløsningsmidler, som er anført i stk. 1, litra d)

c) artikel 13 sammen med artikel 3 og 7 med hensyn til præparater, der indeholder stoffer, som er anført i stk. 1, litra a)-d).

Fælleserklæring vedrørende EØS-aftalen - Bilag II, kapitel XV - vedrørende revisionsklausulen på området for farlige stoffer

Punkt 4: Rådets direktiv 76/769/EØF af 27. juli 1976 om indbyrdes tilnærmelse af medlemsstaternes administrativt eller ved lov fastsatte bestemmelser om begrænsning af markedsføring og anvendelse af visse farlige stoffer og præparater (EFT L 262 af 27.9.1976, s. 201)

Med denne tilpasning af direktivet får EFTA-staterne mulighed for at begrænse adgangen til deres markeder ud fra kravene i deres lovgivning, som eksisterede på tidspunktet for ikrafttrædelsen af EØS-aftalen vedrørende:

- asbestfibre

- kviksølvforbindelser

- arsenforbindelser

- organiske tinforbindelser

- pentachlorphenol

- cadmium

- batterier.

De kontraherende parter gennemgik i fællesskab situationen i 1998. På baggrund af denne revision blev de kontraherende parter enige om at forlænge situationen for alle EFTA-stater med hensyn til asbestfibre. En ny fælles revision skal finde sted i år 2000.

Hvad angår kviksølvforbindelser, arsenforbindelser, organiske tinforbindelser, pentachlorphenol og cadmium blev de kontraherende parter enige om at forlænge situationen for Liechtenstein. En ny fælles revision skal finde sted i år 2000.

Punkt 11: Rådets direktiv 91/157/EØF af 18. marts 1991 om batterier og akkumulatorer, der indeholder farlige stoffer (EFT L 78 af 26.3.1991, s. 38)

Med denne tilpasning af direktivet får EFTA-staterne mulighed for at begrænse adgangen til deres markeder ud fra kravene i deres lovgivning, som eksisterede på tidspunktet for ikrafttrædelsen af EØS-aftalen vedrørende batterier. De kontraherende parter gennemgik i fællesskab situationen i 1998.

På baggrund af denne revision blev de kontraherende parter enige om, at Norge får tilladelse, til at opretholde strammere grænseværdier ved forbud mod markedsføring af batterier, herunder knapcellebatterier, med over 0,0005 % kviksølv eller cadmium. En ny fælles revision skal finde sted i år 2000.